Diari Oficial de la Generalitat Valenciana


Sumari del DOGV 9349, del 27-05-2022 (2022/4765)

RESOLUCIÓ de 25 de maig de 2022, de la Universitat d'Alacant, per la qual es disposa la publicació de l'oferta d'ocupació pública per a l'any 2022 del personal funcionari d'administració i serveis.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4765


Data del document
:   25-05-2022

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu

RESOLUCIÓ de 25 de maig de 2022, de la Universitat d'Alacant, per la qual es disposa la publicació de l'oferta d'ocupació pública per a l'any 2022 del personal funcionari d'administració i serveis. [2022/4765]  
En virtut del que es disposa en l'article 20.U.1 i 3.i) de la Llei 22/2021, de 28 de desembre, de pressupostos generals de l'Estat per a l'any 2022 i, considerant el que es disposa en l'article 70 de l'Estatut Bàsic de l'Empleat Públic, el text refós del qual va ser aprovat pel Reial decret legislatiu 5/2015, de 30 d'octubre, i en l'article 55 de la Llei 4/2021, de 16 d'abril, de la Generalitat, de la funció pública valenciana, referits a l'oferta d'ocupació pública, el Consell de Govern de la Universitat d'Alacant, en data 25 de maig de 2022, va acordar aprovar l'oferta d'ocupació pública per a l'any 2022 de places de personal funcionari d'administració i serveis de la Universitat d'Alacant, de conformitat amb la taxa de autoritzada en escrit de la Direcció general de Despeses de Personal.  
En ús de les potestats i funcions conferides pels Estatuts de la Universitat d'Alacant, aprovats pel Decret 25/2012, de 3 de febrer, del Consell de la Generalitat Valenciana, i de les competències que dimanen dels articles 20 i següents de la Llei orgànica 6/2001, d'Universitats, modificada per la Llei orgànica 4/2007, de 12 d'abril, aquest Rectorat resol:  
  
Primer  
Publicar en el Diari Oficial de la Generalitat Valenciana l'oferta d'ocupació pública per a l'any 2022, referida a personal funcionari d'administració i serveis, aprovada per Acord del Consell de Govern de 25 de maig, que figura com a annex a aquesta resolució, segons disposa el punt u de l'article 20, ja citat, de la Llei 20/2021.  
  
  
Segon  
Seguint el que es disposa en l'article 70.1 de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de tres anys, a aplicar a partir de la publicació d'aquesta resolució.  
  
Tercer  
Les convocatòries i les seues bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i l'anunci d'aquesta publicació juntament amb un extracte de la convocatòria en el Boletín Oficial del Estado, una vegada obtinguda la corresponent autorització, d'acord amb el que es disposa en el punt Tres.I) de l'article 20 de la Llei 22/2021.  
  
Quart  
Aquesta oferta d'ocupació pública s'executarà mitjançant processos selectius que garantisquen els principis constitucionals d'igualtat, mèrit i capacitat i els contemplats en l'article 55.2 de l'Estatut Bàsic de l'Empleat Públic i en el 60 de la Llei 4/2021, de 16 de abril, de la Generalitat, de la Funció Pública Valenciana.  
  
Quint  
De conformitat amb el que es disposa en l'article 64 de la Llei 4/2021, de 16 de abril, de la Generalitat, de la funció pública valenciana, es reserva un contingent del 10 per cent de les vacants d'aquesta oferta d'ocupació per a ser cobertes entre persones amb discapacitat o diversitat funcional.  
  
Sisé  
Així mateix, de conformitat amb el que es disposa en l'article 65 de la Llei 4/2021, de 16 de abril, de la Generalitat, de la funció pública valenciana, es reserva un contingent del 50 per cent de les vacants d'aquesta oferta d'ocupació per a ser cobertes pel sistema d'oposició.  
  
Contra aquesta resolució, que esgota la via administrativa, podrà interposar-se recurs contenciós administratiu davant el jutjat del contenciós administratiu d'Alacant competent, en el termini de dos mesos comptats a partir de l'endemà de publicar-se, de conformitat amb l'establert en l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podrà interposar-se recurs de reposició en el termini d'un mes comptat a partir de l'endemà de la publicació de la present, davant el rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 25 de maig de 2022.- La rectora: Amparo Navarro Faure.  
  
  
ANNEX  
  
Escala Subgrup Taxa de reposició  
Tècnica A1 5  
De Tècnics mitjans A2 6  
D'Analistes programadors A2 1  
Oficial especialista C1 11  
TOTAL 23